PALAJAHAN 14
Apa Krana Tuhan Ngelah Organisasi?
1. Apa krana Tuhan ngorganisasi wangsa Israel dugas ipidan?
Tuhan ngorganisasi katurunan Abraham apang dadi wangsa pilihan lan Ida ngemaang ipun hukum-hukum. Ipun kaadanin wangsa ”Israel” apang ibadat sujati lan sabdané kajaga. (Kidung 147:19, 20) Dadiné, makejang anaké di guminé bisa maan merta ulian wangsa Israel.—Baca Purwakaning Dadi 22:18.
Tuhan milih wangsa Israel dadi saksi-saksin Idané. Uli sejarah wangsa Israel nunjukang yén ninutin Ida, ipun lakar ngrasaang manpaatné. (Pangeling-eling 4:6) Dadiné, wangsa-wangsa ane lénan bisa nawang unduk Tuhan ulian wangsa Israel.—Baca Nabi Yesaya 43:10, 12.
2. Kenapa anak Kristen sujati kaorganisasi?
Makelo-kelo, wangsa Israel kilangan mertan Ida, lan wangsané ento kaganti olih Yehuwa dadi sidang jemaat Kristen. (Matius 21:43; 23:37, 38) Ané jani, anak Kristen sujati nganti tongos wangsa Israelé dadi saksi-saksin Yehuwa.—Baca Pamargin Parautusan 15:14, 17.
Yesus ngorganisasi para muridné apang luas ngabar lan nadiang murid uli sabilang wangsa. (Matius 10:7, 11; 24:14; 28:19, 20) Gaéné ené jani suba kanti di puncakné di panyuud guminé. Ené dadi sejarah kapertama, dikala Yehuwa munduhang yutaan anak uli sabilang wangsa nuju ibadat sujati. (Wahyu 7:9, 10) Umat Kristen sujati kaorganisasi apang saling nguatang lan saling tulungin. Di balai ibadat dijaja ipun mapunduh program plajahan Cakepan Suciné patuh.—Baca Ibrani 10:24, 25.
3. Kénkén pajumun organisasi Saksi-Saksi Yehuwa jani?
Dugas taun 1870-an, siswa-siswa Alkitab ané jumlahné abedik nemu kasujatian Cakepan Suci ané ilid. Ipun suba nawang yén Yesus suba ngorganisasi sidang Kristené buat ngabar, dadiné ipun nyumunin kampanye pengabaran unduk Kerajaan kanti ka tanggun-tanggun guminé. Taun 1931, ipun kaadanin Saksi-Saksi Yehuwa.—Baca Pamargin Parautusan 1:8; 2:1, 4; 5:42.
4. Kénkén carané Saksi-Saksi Yehuwa kaorganisasi?
Di abad kapertama, sidang-sidang jemaat Kristen di makudang-kudang negari, maan arahan uli badan pimpinan pusat ané ngakuin Yesus dadi Pengawas sidang jemaat. (Pamargin Parautusan 16:4, 5) Patuh buka ipidan, ané jani Saksi-Saksi Yehuwa masih maan arahan uli Badan Pimpinan ané suba liu ngelah pengalaman. Ipun ngawasin kantor-kantor cabang Saksi-Saksi Yehuwa ané nerjemahang, nyétak, lan magiang bahan palajahan Cakepan Suci lebian tekén 600 basa. Badan Pimpinané ento nyediaang anjuran lan arahan buat lebian tekén 100.000 sidang jemaat di guminé. Di sabilang sidang jemaat, anak muani-muani ané kapilih ngayahin dadi penatua utawi pengawas. Semeton-semeton ené, welas asih lan rungu tekén anggota sidang jemaat ané lénan.—Baca 1 Petrus 5:2, 3.
Saksi-Saksi Yehuwa kaorganisasi buat ngortiang orti luung lan nadiang anaké apang bisa dadi murid. Patuh cara rasul-rasul, ipun ngortiang orti luung ka umah-umah. (Pamargin Parautusan 20:20) Ipun masih nawarang palajahan Cakepan Suci tekén anaké ané ngajinin ajahan kasujatian. Nanging Saksi-Saksi Yehuwa tusingja tuah kelompok agama biasa. Ipun mabesikan dadi kluarga ané saling runguang lan ngelah Bapa ané nyayangin. (2 Tesalonika 1:3) Krana umat Yehuwa kaorganisasi apang nyenengang Ida lan nulungin anak lénan, ipun dadi kluarga ané paling bagia di guminé.—Baca Kidung 33:12; Pamargin Parautusan 20:35.
ban_Latn ban_Latn ban_Latn ban_Latn ban_Latn ind_Latn ban_Latn ban_Latn ind_Latn ban_Latn jav_Latn ban_Latn ban_Latn